Britanci protiv rata u Avganistanu
U jeku diplomatskog spora sa Pakistanom, Britanci sve manje podržavaju rat u Avganistanu
Pod plaštom noći pokrenuta je najveća ofanziva britanskih snaga protiv Talibana ovog leta. U operaciji "Tor Šazada“ učestvuje na stotine britanskih i avganistanskih vojnika. Oni pokušavaju da potisnu pobunjenike iz talibanskog uporišta Sajed, na jugu zemlje. Koalicione snage navode da se u tom mestu proizvode eksplozivne naprave, koje predstavljaju svakodnevnu opasnost za koalicione vojnike i Avganistance. kaže kapetan Bred Pino, komandir voda. Britanski komandanti kažu da operacija uspešno napreduje. Međutim, protekli mesec je bio težak u svim delovima Avganistana, dok podrška britanske javnosti opada. Samo u julu poginulo je 15 britanskih vojnika. Do toga dolazi u jeku diplomatskog spora između Britanije i Pakistana, kao i posete pakistanskog predsednika Londonu. Tokom nedavne posete Indiji, britanski premijer Dejvid Kameron je optužio Pakistan da, kako se izrazio, "izvozi terorizam“. On je pravdao rat u Avganistanu ističući da se time Britanija brani od terorizma. Međutim, profesor Malkom Čalmers, iz Kraljevskog instituta za odbranu i bezbednost, kaže da britanska javnost ne prihvata takvu argumentaciju. , kaže Čalmers. Britanci nisu jedini koji se dvoume. Dve hiljade holandskih vojnika se upravo povuklo iz pokrajine Uruzgan na jugu, posle pada koalicione vlade nakon dugotrajnog spora oko održavanja holandskog vojnog kontingenta u Avganistanu. Pored toga, kanadske trupe su najavile povlačenje početkom iduće godine. Zvaničnici NATO snaga u Avganistanu – poznatim po skraćenici ISAF, insistiraju da je koalicija čvrsta. “, objašnjava brigadni general Jozef Bloc, portparol ISAF-a. Bez obzira na nesmanjen broj vojnika, profesor Malkom Čalmers smatra da će od sada podrška javnosti zavisiti od napretka na terenu. , priča profesor Čalmers. Komandanti u Avganistanu izražavaju nadu da će operacije slične "Tor Šazadi“ proizvesti ubedljive rezultate. Analitičari, medjutim, upozoravaju da će samo ubedljiv napredak moći da nadvlada uverenje, kako britanske, tako i američke javnosti, da je reč o ratu koji se ne može dobiti.